
Izziņa par atzinumos sniegtajiem iebildumiem un priekšlikumiem
likumprojektam
"Grozījumi Zemes pārvaldības likumā"

I. Jautājumi, par kuriem saskaņošanā vienošanās nav panākta

	Nr. p.k.
	Saskaņošanai nosūtītā projekta redakcija (konkrēta punkta (panta) redakcija)
	Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)
	Atbildīgās ministrijas pamatojums iebilduma noraidījumam
	Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma
	Projekta attiecīgā punkta (panta) galīgā redakcija

Informācija par starpministriju (starpinstitūciju) sanāksmi vai elektronisko saskaņošanu

	Datums
	2021. gada 16. jūlijs 

	
	

	Saskaņošanas dalībnieki
	Finanšu ministrija
Aizsardzības ministrija
Ekonomikas ministrija
Satiksmes ministrija
Vides aizsardzības un reģionālās attīstības ministrija
Zemkopības ministrija
Pārresoru koordinācijas centrs
Valsts kanceleja
Latvijas Pašvaldību savienība
Korupcijas novēršanas un apkarošanas birojs
Latvijas darba devēju konfederācija
Latvijas Lielo pilsētu asociācija
Latvijas Mērnieku biedrība
Latvijas Kartogrāfu un ģeodēzistu asociācija
Latvijas Tirdzniecības un rūpniecības kamera
Biedrība "Zemnieku saeima"
Biedrība "Reģionu attīstības centru apvienība"

	
	

	Saskaņošanas dalībnieki izskatīja šādu ministriju (citu institūciju) iebildumus
	Valsts kancelejas
Vides aizsardzības un reģionālās attīstības ministrijas
Satiksmes ministrijas
Finanšu ministrijas
Latvijas Kartogrāfu un ģeodēzistu asociācijas
Latvijas Mērnieku biedrības



	Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā

	2021. gada 16. jūlijā:
Aizsardzības ministrija
Zemkopības ministrija
Latvijas Pašvaldību savienība
Latvijas darba devēju konfederācija
Latvijas Tirdzniecības un rūpniecības kamera
Biedrība "Zemnieku saeima"
Biedrība "Reģionu attīstības centru apvienība"



II. Jautājumi, par kuriem saskaņošanā vienošanās ir panākta

	Nr. p.k.
	Saskaņošanai nosūtītā projekta redakcija (konkrēta punkta (panta) redakcija)
	Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)
	Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu
	Projekta attiecīgā punkta (panta) galīgā redakcija

	1
	2
	3
	4
	5

	1.
	Iebildums par likumprojektu kopumā.
	Satiksmes ministrija
(iebildums pēc likumprojekta "Grozījumi Zemes pārvaldības likumā" (turpmāk – likumprojekts) izsludināšanas VSS 22.04.2021.)

Zemes pārvaldības likuma (turpmāk – likums) 10. panta pirmās daļas 2. punktā ir noteikts, ka zemes konsolidāciju var ierosināt ne tikai zemes īpašnieks, bet arī vietējā pašvaldība vai tiešās pārvaldes iestāde pēc savas iniciatīvas par teritoriju, kurā var atrasties arī citu personu īpašumā vai tiesiskajā valdījumā esoša zeme. Savukārt likuma anotācijā ir skaidrots, ka zemes konsolidācijas plāna ierosinātājs var būt arī pašvaldība un tiešās pārvaldes iestāde, ja zemes konsolidācijas nepieciešamība saistīta ar nacionālo interešu objektiem.
Likumprojektā nav paredzēta iespēja, ka zemes konsolidāciju var ierosināt arī valsts vai pašvaldība. Līdz ar to, ja lielu transporta infrastruktūras projektu īstenošanā lauku apvidos tiktu konstatēts, ka zemes konsolidācija varētu būt lietderīga un atvieglotu atsavināšanas procesu, to veikt vairs nebūs iespējams, jo, ja valsts nebūs nekustamā īpašuma īpašnieks, tad nevarēs ierosināt veikt zemes konsolidāciju.
Ievērojot minēto, lūdzam likumprojektā paredzēt iespēju zemes konsolidācijas plāna izstrādi ierosināt pašvaldībām un tiešās pārvaldes iestādēm, plāna teritorijā iekļaujot citu īpašnieku īpašumā vai tiesiskajā valdījumā esošus nekustamos īpašumus gadījumos, ja tas nepieciešams nacionālā interešu objekta īstenošanai, vai arī skaidrot apsvērumus, kāpēc tiek mainīts Zemes pārvaldības likumā esošais regulējums, liedzot pašvaldībām un tiešās pārvaldes iestādēm ierosināt zemes konsolidāciju.
	Ņemts vērā

Likumprojekts izstrādāts atbilstoši ar 2020. gada 1. decembra rīkojumu Nr. 718 ″Par konceptuālo ziņojumu ″Zemes konsolidācijas ieviešana Latvijā"" atbalstītajam konceptuālajā ziņojumā "Zemes konsolidācijas ieviešana Latvijā" (turpmāk – konceptuālais ziņojums) ietvertajam zemes konsolidācijas otrajam risinājumam. Tas paredz vienkāršotu zemes konsolidācijas procesu, salāgojot to ar zemes ierīcību regulējušajos normatīvajos aktos noteikto procesu, izstrādājot zemes ierīcības projektu zemes konsolidācijas īstenošanai.
Ievērojot to, ka atbilstoši Zemes ierīcības likuma 5. panta 4. punktam zemes ierīcības projekta izstrādi var ierosināt arī valsts tiešās pārvaldes iestāde vai pašvaldība attiecībā uz nekustamiem īpašumiem, kurus paredzēts atsavināt sabiedrības vajadzībām, likumprojekta 9. panta trešajā daļā paredzētas attiecīgās institūcijas tiesības iesniegt pašvaldībā zemes konsolidācijas priekšlikumu vienlaikus ar zemes ierīcības projekta izstrādes ierosinājumu. Attiecīgs skaidrojums ietverts arī likumprojekta sākotnējās ietekmes novērtējuma ziņojuma (anotācijas) I sadaļas 2.punktā.
	"9. pants. Zemes konsolidācijas nosacījumi
(…)
(3) Pēc savas iniciatīvas zemes konsolidācijas priekšlikumu vienlaikus ar ierosinājumu zemes ierīcības projekta izstrādei var iesniegt institūcija, kuras kompetencē ir sabiedrības vajadzībām nepieciešamā nekustamā īpašuma atsavināšanas ierosināšana un atsavināšanas nodrošināšana. (..)"
Skat. likumprojekta sākotnējās ietekmes novērtējuma ziņojuma (turpmāk – anotācija) I. sadaļas 2. punkta precizēto tekstu.

	2.
	Iebildums par likumprojektu kopumā. 
	Vides aizsardzības un reģionālas attīstības ministrija
(iebildums likumprojekta elektroniskā saskaņošanā 16.07.2021. – 23.07.2021.)

Vides aizsardzības un reģionālās attīstības ministrija (turpmāk – ministrija) savas kompetences ietvaros ir izvērtējusi Tieslietu ministrijas precizēto likumprojektu “Grozījumi Zemes pārvaldības likumā” (VSS-357) (turpmāk – likumprojekts), tam pievienoto sākotnējās ietekmes novērtējuma ziņojumu (anotāciju) un informē, ka atbalsta tā tālāku virzību, izsakot šādus iebildumus.
Likumprojekta 1.pants paredz grozīt un izteikt jaunā redakcijā Zemes pārvaldības likuma (turpmāk – ZPL) 9.pantu. ZPL 9.panta pirmā daļa jaunajā redakcijā paredz noteikt, ka zemes konsolidāciju īsteno, veicot zemes robežu pārkārtošanas darbus lauku apvidus teritorijās atbilstoši normatīvajos aktos zemes ierīcības jomā noteiktajam. 
Zemes ierīcības jomu regulē Zemes ierīcības likums, kur tiek noteikts, kādiem zemes ierīcības darbiem tiek izstrādāts zemes ierīcības projekts (8.pants), kā arī tiek noteikts, ka pašvaldība zemes ierīcības projektu apstiprina, izdodot administratīvo aktu (19.pants). Savukārt, uz minētā likuma pamata izdotie Ministru kabineta 2016.gada 2. augusta Nr. 505 “Zemes ierīcības projekta izstrādes noteikumi” (turpmāk – ZIP noteikumi), noteic zemes ierīcības projektu ierosināšanas, izstrādes un apstiprināšanas kārtību. ZIP noteikumu 11.punkts noteic, ka: 1) ierosinātājs iesniedz pašvaldībā iesniegumu par zeme ierīcības projekta izstrādi; 2) pašvaldība izsniedz nosacījumus projekta izstrādei; 3) sertificēta persona izstrādā projektu; 4) projektu iesniedz pašvaldībā un pašvaldība pieņem lēmumu par projekta apstiprināšanu vai noraidīšanu. 
Ministrijas ieskatā nav nepieciešams Zemes pārvaldības likumā dublēt minētajos normatīvajos aktos noteiktās normas par zemes konsolidācijas vajadzībām zemes ierīcības izstrādes un apstiprināšanas kārtību. Piedāvātā ZPL 9.panta otrās un trešās daļas redakcijas zināmā mērā ir pretrunā ar noteikto zemes ierīcības projekta izstrādāšanas kārtību, jo piedāvātais regulējums neparedz tiesības pašvaldībai izdot nosacījumus zemes ierīcības projekta izstrādei, bet tikai izvērtēt vai iesniegtais zemes konsolidācijas priekšlikums atbilst ZPL 1.panta pirmās daļas 13.punktā definētajiem zemes konsolidācijas mērķiem.
Vēršam uzmanību, ka ZPL 1.panta pirmās daļas 13.punkts sniedz termina zemes konsolidācija skaidrojumu, bet skaidri nenodefinē zemes konsolidācijas mērķus. Līdz ar to ministrijas ieskatā piedāvātā ZPL 9.panta trešās daļas 1.punktā noteiktais pienākums pašvaldībai izvērtēt risinājuma priekšlikuma atbilstību zemes konsolidācijas mērķiem nebūs īstenojams. Bez tam ministrijas ieskatā, nebūtu pamatoti izvērtēt un pieņemt lēmumu par zemes robežu pārkārtošanas priekšlikumu, pirms vēl kvalificēts un zemes ierīcībā sertificēta persona ir uzsākusi darbu zemes ierīcības projekta izstrādē, kur ir ļoti liela varbūtība, ka izstrādātais projekts būtiski atšķirsies no tā, kur zemes īpašnieki sākotnēji būs vienojušies.
Piedāvātā ZPL 9.panta trešās daļas 3.punkta redakcija noteic pienākumu pašvaldībai nodrošināt informācijas par zemes konsolidācijas pieejamību. Ministrija rīcībā nav ziņu, ka kāda no valsts institūcijām šādu informāciju par zemes konsolidāciju būtu sagatavojusi, kuru pašvaldība varētu sniegt zemes īpašniekiem un informēt par zemes konsolidācijas pieejamību. Savukārt, uzdot šādas informācijas sagatavošanu katrai pašvaldībai būtu nesamērīgs administratīvais slogs. 
Līdz ar to, ņemot vērā augstāk minēto, lūdzam precizēt likumprojekta 1.panta redakciju, ar ko Zemes pārvaldības likuma 9.pants tiek izteikts jaunā redakcijā, svītrojot panta otro un trešo daļu.
	Vienošanās panākama elektroniskajā saskaņošanas procedūrā

Konceptuālā ziņojuma otrais risinājums: 
1) paredz Zemes pārvaldības likumā:
1.1) izslēgt normas, kas nosaka zemes konsolidācijas posmus (zemes konsolidācijas ierosināšana, projekta izstrāde un īstenošana);
1.2) izslēgt normas par zemes ierīcības projekta izstrādes kārtību, saturu un finansēšanu;
1.3) izslēgt normas par zemes konsolidācijas ierosinātāju loku;
1.4) papildināt normas, nosakot, ka zemes konsolidācija īstenojama ar zemes ierīcības projektu;
1.5) papildināt normas, nosakot, ka vietējai pašvaldībai ir pienākums veicināt zemes konsolidācijas īstenošanu tai pieejamo resursu iespēju robežās, nodrošinot informācijas par zemes konsolidāciju pieejamību, sniedzot priekšlikumus zemes konsolidācijas risinājumiem un paredzot atbalsta mehānismus (piemēram, publicēt informāciju pašvaldību tīmekļvietnēs, sagatavot bukletus, sniegt mutisku informāciju un konsultācijas par zemes konsolidācijas iespējām un veicamajām darbībām, pēc pašvaldības iniciatīvas veikt teritorijas izpēti, piedāvājot zemes īpašniekiem attiecīgus zemes konsolidācijas risinājumus, vai pēc zemes īpašnieku ierosinājuma sniegt priekšlikums optimālākam zemes konsolidācijas varianta risinājumam, pēc zemes konsolidācijas īstenošanas noteiktu laika periodu atbrīvot zemes konsolidācijas dalībniekus no nekustamā īpašuma nodokļa samaksas);
2) paredz paplašināt Ministru kabineta 2009. gada 27. oktobra noteikumu Nr. 1250 "Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā" 17. punktā noteikto no minētās nodevas atbrīvoto saņēmēju loku ar zemes konsolidācijas dalībniekiem par zemes konsolidācijā iesaistītajām zemes vienībām.
Minēto koncepcijas risinājumu atbalstījusi gan Vides aizsardzības un reģionālās attīstības ministrija, gan citas nozaru ministrijas, gan Ministru kabinets.
Līdz ar minēto, Tieslietu ministrijas ieskatā, šobrīd nav pamata atkāpties no Vides aizsardzības un reģionālās attīstības ministrijas iepriekš saskaņotā un Ministru kabineta atbalstītā koncepcijas otrā varianta risinājuma īstenošanas.
Attiecīgi iebildums par likuma 9. panta ceturtās daļas 3. punktu izvērtēts un no likumprojekta 9. panta ir izslēgti nosacījumi par vietējās pašvaldības pienākumu veicināt zemes konsolidāciju ar informācijas nodrošināšanu, priekšlikumu sniegšanu zemes konsolidācijas risinājumam, atbalsta mehānismu noteikšanu nekustamā īpašuma nodokļa samazināšanai.
	"9. pants. Zemes konsolidācijas nosacījumi
(…)
(4) Vietējā pašvaldība:
1) izvērtē, vai saskaņā ar normatīvajos aktos zemes ierīcības jomā noteikto izstrādājams zemes ierīcības projekts. Ja zemes ierīcības projekts nav izstrādājams, vietējā pašvaldība zemes konsolidācijas priekšlikumu nevērtē;
2) ja zemes ierīcības projekts izstrādājams, izvērtē iesniegtā zemes konsolidācijas priekšlikuma atbilstību kādam no šā likuma 1. panta pirmās daļas 13. punktā noteiktajiem zemes konsolidācijas mērķiem;
3) ja zemes ierīcības projekts izstrādājams un priekšlikums atbilst kādam no zemes konsolidācijas mērķiem, informē zemes ierīcības projekta ierosinātāju, atbalstot zemes ierīcības projekta izstrādi un norādot, ka zemes konsolidācijas priekšlikums atbilst zemes konsolidācijas mērķa sasniegšanai;
4) ja zemes ierīcības projekts izstrādājams, bet priekšlikums neatbilst nevienam zemes konsolidācijas mērķim, informē zemes ierīcības projekta ierosinātāju, atbalstot zemes ierīcības projekta izstrādi, bet norādot, ka priekšlikums neatbilst nevienam zemes konsolidācijas mērķim. (..)"

Skat. likumprojekta sākotnējās ietekmes novērtējuma ziņojuma (turpmāk – anotācija) I. sadaļas 2. punkta precizēto tekstu.

	3.
	"9. pants. Zemes konsolidācijas nosacījumi
(1) Zemes konsolidāciju īsteno, veicot zemes robežu pārkārtošanas darbus lauku apvidus teritorijās atbilstoši normatīvajos aktos zemes ierīcības un teritorijas plānošanas jomā noteiktajam.
(2) Pirms zemes konsolidācijas īstenošanas uzsākšanas zemes īpašnieki vienojas par zemes robežu pārkārtošanas risinājumu šā likuma 1. panta 13. punktā definēto zemes konsolidācijas mērķu sasniegšanai, iesniedzot vietējā pašvaldībā zemes konsolidācijas priekšlikumu vienlaikus ar ierosinājumu zemes ierīcības projekta vai detālplānojuma izstrādei.
(3) Vietējā pašvaldība:
1) izvērtē zemes robežu pārkārtošanas priekšlikuma atbilstību šā likuma 1. panta 13. punktā noteiktajiem zemes konsolidācijas mērķiem. Ja zemes robežu pārkārtošanas priekšlikums atbilst kādam no zemes konsolidācijas mērķiem, vietējā pašvaldība apliecinājumu par to un atbilstošo zemes konsolidācijas mērķi norāda lēmumā par zemes ierīcības projekta vai detālplānojuma projekta apstiprināšanu;
2) ja zemes robežu pārkārtošanas priekšlikums neatbilst nevienam zemes konsolidācijas mērķim, atsaka zemes ierīcības projekta izstrādi zemes konsolidācijas īstenošanai, pieņemot attiecīgu lēmumu, vai detālplānojuma izstrādes gadījumā – informē zemes īpašniekus par to, ka zemes robežu pārkārtošanas priekšlikums neatbilst nevienam zemes konsolidācijas mērķim;
3) savu resursu un kompetences robežās veicina zemes konsolidāciju (nodrošina informācijas par zemes konsolidāciju pieejamību, sniedz priekšlikumus zemes konsolidācijas risinājumiem, izskata iespēju noteikt atbalsta mehānismus nekustamā īpašuma nodokļa samazināšanai u.c.).
(4) Par zemes robežu pārkārtošanas īstenošanu zemes īpašnieki vienojas, noslēdzot darījuma līgumu par zemes maiņu un, ja nepieciešams, atsavināšanu." 
	Vides aizsardzības un reģionālas attīstības ministrija
(iebildums pēc likumprojekta izsludināšanas VSS 22.04.2021.)

Likumprojekts paredz izslēgt Zemes pārvaldības likuma 10.,11., un 12.pantu. Savukārt, 9. pantu plānots izteikt citā redakcijā, kas paredz, ka zemes konsolidāciju īsteno, nevis izstrādājot zemes konsolidācijas projektu, bet izstrādājot zemes ierīcības projektu vai detālplānojumu. VARAM ieskatā likumprojektā piedāvātā Zemes pārvaldības likuma 9.panta redakcija nenes nekādu pienesumu zemes konsolidācijas procesa ieviešanā un īstenošanā, un būtu vērtējama nepieciešamība Zemes pārvaldības likuma III nodaļā saglabāt vienu pantu, kam pēc būtības nav juridiskās slodzes un tas pēc jau noregulēts citos normatīvajos aktos. 
Likumprojekts paredz, ka zemes konsolidācijas vajadzībām būtu izstrādājams zemes ierīcības projekts, kuru izvērtē un apstiprina vietējā pašvaldība. VARAM ieskatā minētais dublē tiesību normas, kas ir noteiktas Zemes ierīcības likumā un Ministru kabineta 2016. gada 2. augusta noteikumos Nr. 505 “Zemes ierīcības projekta izstrādes noteikumi”  . 
No Teritorijas attīstības plānošanas likumā  (turpmāk – Plānošanas likums) noteiktā izriet, ka detālplānojums ir detalizēts vietējās pašvaldības teritorijas daļas plānojums, un to izstrādā, lai noteiktu prasības konkrētu zemes vienību izmantošanai un apbūves parametriem, kā arī precizētu zemes vienību robežas un aprobežojumus. Detālplānojumā detalizē un konkretizē teritorijas plānojumā vai lokālplānojumā noteiktajā funkcionālajā zonējumā paredzētos teritorijas izmantošanas veidus un aprobežojumus, nosakot prasības katras zemes vienības teritorijas izmantošanai un apbūvei, kā arī detālplānojumu izstrādā pirms jaunas būvniecības uzsākšanas vai zemes vienību sadalīšanas, ja tas rada nepieciešamību pēc kompleksiem risinājumiem. Minētais Plānošanas likumā iekļautais regulējums norāda uz tiem mērķiem un uzdevumiem, kas risināmi, izstrādājot detālplānojumus, un kam sekojoši ir noteikta arī detālplānojuma izstrādes un apstiprināšanas procedūra, un tas nekādā mērā nebūtu saistāms ar jautājumiem, kas risināmi zemes konsolidācijas ietvaros.
Ņemot vērā minēto, VARAM rosina likumprojektā iekļaut regulējumu, kas Zemes pārvaldības likumā izslēdz arī 9.pantu un minētos grozījumus Zemes pārvaldības likumā virzīt vienlaikus ar grozījumiem Zemes ierīcības likumā, kur tiktu grozīta likuma 8.panta pirmā daļa, nosakot, ka zemes ierīcības projektu izstrādā arī zemes konsolidācijai. 
Vienlaikus VARAM rosina vērtēt nepieciešamību un iespējas Zemes pārvaldības likuma III nodaļu papildināt ar jaunu pantu, kas noteiktu principus, kas būtu ņemami vērā, izstrādājot zemes ierīcības projektu zemes konsolidācijas vajadzībām. Piemēram, kā vienu no šādiem principiem varam minēt brīvprātības principu, kas nosaka, ka zemes konsolidācijas procesā īpašnieki iesaistās brīvprātīgi, vai līdzvērtības principu – zemes konsolidācijas procesā iesaistīto zemes vienību apmaiņa notiek, ievērojot nekustamo īpašumu vērtību samērīgumu.
	Vienošanās panākta elektroniskās saskaņošanas (16.07.2021.-23.07.2021.) laikā

1. 2018. gada 18. oktobra Valsts sekretāru sanāksmē (prot. Nr. 41, 18. §) tika izsludināts konceptuālā ziņojuma "Zemes konsolidācijas ieviešana Latvijā" projekts.
Ministru kabinets atbilstoši Ministru kabineta 2009. gada 7. aprīļa noteikumu Nr. 300 "Ministru kabineta kartības rullis" 59. punktam to izskatīja 2020. gada 24. novembra sēdē (prot. Nr. 75 33. §), atbalstot ar 2020. gada 1. decembra rīkojumu Nr. 718 ″Par konceptuālo ziņojumu ″Zemes konsolidācijas ieviešana Latvijā"" konceptuālajā ziņojumā "Zemes konsolidācijas ieviešana Latvijā" (turpmāk – konceptuālais ziņojums) ietverto zemes konsolidācijas otro risinājumu un paredzot Tieslietu ministrijai izstrādāt likumprojektu "Grozījumi Zemes pārvaldības likumā" un Ministru kabineta noteikumu projektu par grozījumiem Ministru kabineta 2009. gada 27. oktobra noteikumos Nr. 1250 "Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā".
Ievērojot to, ka Ministru kabinets ir atbalstījis zemes konsolidācijas īstenošanu, veicot grozījumus Zemes pārvaldības likumā nevis Zemes ierīcības likumā, likumprojektā saglabājams 9. pants, kas paredz nosacījumus zemes konsolidāciju īstenot, veicot zemes robežu pārkārtošanas darbus lauku apvidus teritorijās atbilstoši normatīvajos aktos zemes ierīcības jomā noteiktajam un papildus nosakot nepieciešamos nosacījumus zemes konsolidācijas īstenošanai zemes ierīcības projekta izstrādē.

2. Likumprojektā izslēgta iespēja zemes konsolidāciju īstenot, izstrādājot detālplānojumu, attiecīgi precizējot likumprojekta un tā sākotnējās ietekmes novērtējuma ziņojuma (turpmāk – anotācija) I sadaļas 2. punkta tekstu.

3. 2013. gada 11. novembrī izskatīšanai Saeimā tika iesniegts likumprojekts "Zemes pārvaldības likums", un šī likumprojekta 8. pantā bija iekļauti zemes konsolidācijas principi. Tomēr 2014. gada 30. oktobrī Saeimā 2. lasījumā netika atbalstīta zemes konsolidācijas principu iekļaušana, izslēdzot 8. pantu no likumprojekta "Zemes pārvaldības likums". Likumprojekts izstrādāts atbilstoši konceptuālajā ziņojumā ietvertajam zemes konsolidācijas otrajam risinājumam, kas savukārt neparedz zemes konsolidācijas īstenošanai noteikt principus, jo zemes konsolidācijas īstenošana ir realizējama ar zemes ierīcības normatīvo regulējumu. Tas nozīmē, ka zemes konsolidācija tiks īstenota, ņemot vērā  principus, kas piemērojami zemes ierīcības jomā.
Likumprojekta 9. panta otrajā daļā noteikts, ka pirms zemes konsolidācijas īstenošanas uzsākšanas zemes īpašnieki vienojas par zemes robežu pārkārtošanas risinājumu šā likuma 1. panta pirmās daļas 13. punktā definēto zemes konsolidācijas mērķu sasniegšanai, iesniedzot vietējā pašvaldībā zemes konsolidācijas priekšlikumu vienlaikus ar ierosinājumu zemes ierīcības projekta izstrādei. No minēta izriet brīvprātības princips –  zemes īpašnieki vienojas par zemes konsolidācijas priekšlikumu, savukārt vienošanās var būt tikai brīvprātīga.
Vides aizsardzības un reģionālas attīstības ministrijas ieteikto principu iekļaušana likumprojektā sarežģītu zemes konsolidācijas procesa īstenošanu un radītu arī papildu administratīvo slogu pašvaldībām, jo pašvaldībām būtu jāpārliecinās par šo principu ievērošanu, kā arī radītu papildu izmaksas zemes īpašniekiem, piemēram, lai līdzvērtības principa nodrošināšanai noteiktu nekustamo īpašumu vērtību.
Ievērojot augstāk minēto, Vides aizsardzības un reģionālas attīstības ministrijas ierosinājums par Zemes pārvaldības likuma III nodaļas papildināšanu ar principiem, kas būtu ņemami vērā, izstrādājot zemes ierīcības projektu zemes konsolidācijas vajadzībām, nav atbalstāms.
	"9. pants. Zemes konsolidācijas nosacījumi
(1) Zemes konsolidāciju īsteno, veicot zemes robežu pārkārtošanu lauku apvidus teritorijās atbilstoši normatīvajos aktos zemes ierīcības jomā noteiktajam.
(2) Pirms zemes konsolidācijas īstenošanas uzsākšanas zemes īpašnieki vienojas par zemes robežu pārkārtošanas risinājumu kāda no šā likuma 1. panta pirmās daļas 13. punktā noteiktajiem zemes konsolidācijas mērķiem sasniegšanai, iesniedzot vietējā pašvaldībā zemes konsolidācijas priekšlikumu vienlaikus ar ierosinājumu zemes ierīcības projekta izstrādei.
(3) Pēc savas iniciatīvas zemes konsolidācijas priekšlikumu vienlaikus ar ierosinājumu zemes ierīcības projekta izstrādei var iesniegt institūcija, kuras kompetencē ir sabiedrības vajadzībām nepieciešamā nekustamā īpašuma atsavināšanas ierosināšana un atsavināšanas nodrošināšana.
(4) Vietējā pašvaldība:
1) izvērtē, vai saskaņā ar normatīvajos aktos zemes ierīcības jomā noteikto izstrādājams zemes ierīcības projekts. Ja zemes ierīcības projekts nav izstrādājams, vietējā pašvaldība zemes konsolidācijas priekšlikumu nevērtē;
2) ja zemes ierīcības projekts izstrādājams, izvērtē iesniegtā zemes konsolidācijas priekšlikuma atbilstību kādam no šā likuma 1. panta pirmās daļas 13. punktā noteiktajiem zemes konsolidācijas mērķiem;
3) ja zemes ierīcības projekts izstrādājams un priekšlikums atbilst kādam no zemes konsolidācijas mērķiem, informē zemes ierīcības projekta ierosinātāju, atbalstot zemes ierīcības projekta izstrādi un norādot, ka zemes konsolidācijas priekšlikums atbilst zemes konsolidācijas mērķa sasniegšanai;
4) ja zemes ierīcības projekts izstrādājams, bet priekšlikums neatbilst nevienam zemes konsolidācijas mērķim, informē zemes ierīcības projekta ierosinātāju, atbalstot zemes ierīcības projekta izstrādi, bet norādot, ka priekšlikums neatbilst nevienam zemes konsolidācijas mērķim.
(5) Apliecinājumu par zemes robežu pārkārtošanas risinājuma atbilstību kādam no zemes konsolidācijas mērķiem vietējā pašvaldība norāda lēmumā par zemes ierīcības projekta apstiprināšanu, ja izstrādātais zemes ierīcības projekta risinājums atbilst kādam no zemes konsolidācijas priekšlikumā norādītajiem zemes konsolidācijas mērķiem.
(6) Par zemes robežu pārkārtošanas īstenošanu zemes konsolidācijas ietvaros zemes īpašnieki vienojas, noslēdzot līgumu par zemes maiņu, izņemot nekustamā īpašuma piespiedu atsavināšanas sabiedrības vajadzībām gadījumos."
Skat. anotācijas I sadaļas 2. punkta precizēto tekstu.

	4.
	"9. pants. Zemes konsolidācijas nosacījumi
(…)
(2) Pirms zemes konsolidācijas īstenošanas uzsākšanas zemes īpašnieki vienojas par zemes robežu pārkārtošanas risinājumu šā likuma 1. panta pirmās daļas 13. punktā definēto zemes konsolidācijas mērķu sasniegšanai, iesniedzot vietējā pašvaldībā zemes konsolidācijas priekšlikumu vienlaikus ar ierosinājumu zemes ierīcības projekta izstrādei.
(3) Vietējā pašvaldība:
1) izvērtē zemes robežu pārkārtošanas priekšlikuma atbilstību šā likuma 1. panta pirmās daļas 13. punktā noteiktajiem zemes konsolidācijas mērķiem. Ja zemes robežu pārkārtošanas priekšlikums atbilst kādam no zemes konsolidācijas mērķiem, vietējā pašvaldība apliecinājumu par to un atbilstošo zemes konsolidācijas mērķi norāda lēmumā par zemes ierīcības projekta apstiprināšanu;
2) ja zemes robežu pārkārtošanas priekšlikums neatbilst nevienam zemes konsolidācijas mērķim, atsaka zemes ierīcības projekta izstrādi zemes konsolidācijas īstenošanai, pieņemot attiecīgu lēmumu; (..)"
	Latvijas Kartogrāfu un ģeodēzistu asociācija un Latvijas Mērnieku biedrība
(iebildums likumprojekta elektroniskā saskaņošanā 16.07.2021. – 23.07.2021.)

1) Izteikt 9. panta 2. daļu šādā redakcijā:
"(2) Pirms zemes konsolidācijas īstenošanas uzsākšanas zemes īpašnieki vienojas par zemes robežu pārkārtošanas risinājumu šā likuma 1. panta pirmās daļas 13. punktā definēto zemes konsolidācijas mērķu sasniegšanai, iesniedz vietējā pašvaldībā zemes konsolidācijas priekšlikumu vienlaikus ierosinot projekta izstrādi."
2) Izteikt 9. panta 3.daļas 1. punktu šādā redakcijā: 
"1) izvērtē zemes robežu pārkārtošanas priekšlikuma atbilstību šā likuma 1. panta pirmās daļas 13. punktā noteiktajiem zemes konsolidācijas mērķiem. Ja zemes robežu pārkārtošanas priekšlikums atbilst kādam no zemes konsolidācijas mērķiem, vietējā pašvaldība apliecinājumu par to un atbilstošo zemes konsolidācijas mērķi norāda projekta izstrādes uzdevumā."
3) Izteikt 9. panta 3. daļas 2. punktu šādā redakcijā: 
"2) ja zemes robežu pārkārtošanas priekšlikums neatbilst nevienam zemes konsolidācijas mērķim, var pieņemt lēmumu par projekta izstrādi saskaņā ar zemes ierīcības jomu regulējošo normatīvo aktu prasībām vai atteikt projekta izstrādi atbilstoši iesniegtajam priekšlikumam."
	Ņemts vērā

Ievērojot to, ka likumprojekts izstrādāts atbilstoši konceptuālajā ziņojumā ietvertajam zemes konsolidācijas otrajam risinājumam, kas savukārt paredz, ka zemes konsolidācijai izstrādājams zemes ierīcības projekts, kā arī, lai zemes īpašniekiem, kuri izlems īstenot zemes konsolidāciju, nerastos pārpratumi par projektu veidu, likumprojekta 9. panta otrajā daļā saglabājams nosacījums, ka zemes īpašnieki iesniedz zemes konsolidācijas priekšlikumu  vienlaikus ar ierosinājumu zemes ierīcības projekta izstrādei.
Izvērtējot Latvijas Kartogrāfu un ģeodēzistu asociācijas un Latvijas Mērnieku biedrības atzinumā sniegto likuma  9. panta ceturtās daļas 1. un 2. punkta redakciju, tika pārstrādāta likuma 9. panta uzbūve, līdz ar ko precizēti arī anotācijas I. sadaļas 2. punkta 3., 4., 5. apakšpunkti.
	"9. pants. Zemes konsolidācijas nosacījumi
(..)
(2) Pirms zemes konsolidācijas īstenošanas uzsākšanas zemes īpašnieki vienojas par zemes robežu pārkārtošanas risinājumu kāda no šā likuma 1. panta pirmās daļas 13. punktā noteiktajiem zemes konsolidācijas mērķiem sasniegšanai, iesniedzot vietējā pašvaldībā zemes konsolidācijas priekšlikumu vienlaikus ar ierosinājumu zemes ierīcības projekta izstrādei;
(3) Pēc savas iniciatīvas zemes konsolidācijas priekšlikumu vienlaikus ar ierosinājumu zemes ierīcības projekta izstrādei var iesniegt institūcija, kuras kompetencē ir sabiedrības vajadzībām nepieciešamā nekustamā īpašuma atsavināšanas ierosināšana un atsavināšanas nodrošināšana.
(4) Vietējā pašvaldība:
1) izvērtē, vai saskaņā ar normatīvajos aktos zemes ierīcības jomā noteikto izstrādājams zemes ierīcības projekts. Ja zemes ierīcības projekts nav izstrādājams, vietējā pašvaldība zemes konsolidācijas priekšlikumu nevērtē;
2) ja zemes ierīcības projekts izstrādājams, izvērtē iesniegtā zemes konsolidācijas priekšlikuma atbilstību kādam no šā likuma 1. panta pirmās daļas 13. punktā noteiktajiem zemes konsolidācijas mērķiem;
3) ja zemes ierīcības projekts izstrādājams un priekšlikums atbilst kādam no zemes konsolidācijas mērķiem, informē zemes ierīcības projekta ierosinātāju, atbalstot zemes ierīcības projekta izstrādi un norādot, ka zemes konsolidācijas priekšlikums atbilst zemes konsolidācijas mērķa sasniegšanai;
4) ja zemes ierīcības projekts izstrādājams, bet priekšlikums neatbilst nevienam zemes konsolidācijas mērķim, informē zemes ierīcības projekta ierosinātāju, atbalstot zemes ierīcības projekta izstrādi, bet norādot, ka priekšlikums neatbilst nevienam zemes konsolidācijas mērķim. (..)"

	5.
	Iebildums par Ministru kabineta sēdes protokollēmuma projektu  un anotācijas I. sadaļas 2. punkta 1. apakšpunktu:
"1. No Zemes pārvaldības likuma 1. panta pirmās daļas 13. punktā definētā zemes konsolidācijas termina izriet, ka zemes konsolidācijas pamatā ir zemes robežu pārkārtošanas darbi. Saskaņā ar Zemes ierīcības likuma 8. panta pirmās daļas 1. punktu zemes robežu pārkārtošana ir viens no zemes ierīcības darbiem, kuram ir izstrādājams zemes ierīcības projekts. Tādejādi arī zemes konsolidācijā veicamajai zemes robežu pārkārtošanai var izstrādāt zemes ierīcības projektu.(..)"
	Vides aizsardzības un reģionālas attīstības ministrija
(iebildums likumprojekta elektroniskā saskaņošanā 16.07.2021.-23.07.2021.)

Tiesiskās skaidrības nodrošināšanai lūdzam likumprojekta anotāciju papildināt ar likumprojekta 9.panta pirmajā daļā lietotā termina “zemes robežu pārkārtošanas darbi” skaidrojumu, kā arī likumprojekta pavadošajos dokumentos iekļaut Ministru kabineta sēdes protokollēmuma projektu ar uzdevumu Tieslietu ministrijai izstrādāt vadlīnijas zemes ierīcības projektu izstrādei zemes konsolidācijas īstenošanai un mērķu sasniegšanai.
	Ņemts vērā

Ievērojot Valsts zemes dienesta kompetenci zemes pārvaldības jomā, lai veicinātu zemes konsolidācijas īstenošanu, Valsts zemes dienests sniegs atbalstu vietējām pašvaldībām un zemes īpašniekiem zemes ierīcības projektu izstrādei un izvērtēšanai zemes konsolidācijas īstenošanai, izstrādājot un publicējot Valsts zemes dienesta tīmekļvietnē informatīvus materiālus.
	Anotācijas I. sadaļas 2. punkta 1. apakšpunkts:
"1. No Zemes pārvaldības likuma 1. panta pirmās daļas 13. punktā definētā zemes konsolidācijas termina izriet, ka zemes konsolidācijas pamatā ir zemes robežu pārkārtošana.  Saskaņā ar Zemes ierīcības likuma 8. panta pirmās daļas 1. punktu  zemes robežu pārkārtošana, zemes vienības daļas apmaiņas gadījumā, ir viens no zemes ierīcības darbiem, kuram ir izstrādājams zemes ierīcības projekts. Tādejādi arī zemes konsolidācijā veicamajai zemes robežu pārkārtošanai izstrādājams zemes ierīcības projekts. (..)"

	6.
	Anotācijas I. sadaļas 2. punkta 9. apakšpunkts:
"(..) Tomēr, neatkarīgi no Zemes ierīcības likumā noteiktajiem atšķirīgajiem zemes ierīcības projekta izstrādes ierosināšanas nosacījumiem, ja tiks pārkārtotas zemes vienību robežas zemei, kura piekrīt vietējai pašvaldībai vai valstij, un privātpersonas īpašumā esošai zemei, būs piemērojamas Publiskas personas mantas atsavināšanas likuma normas, jo zemes robežu pārkārtošana saistīta ar valsts vai pašvaldības īpašuma atsavināšanu, kas iever sevī arī zemes robežu pārkārtošanā veicamo zemes maiņu.(..)"
	Finanšu ministrija
(iebildums likumprojekta elektroniskā saskaņošanā 16.07.2021. – 23.07.2021.)

Lūdzam likumprojekta anotācijas I sadaļas 2. punktu (7.lp.) papildināt ar informāciju, ka publiskas personas zemes maiņa zemes konsolidācijas ietvaros notiek, ievērojot Publiskas personas mantas atsavināšanas likuma (turpmāk – Atsavināšanas likums) 38. pantu.
Norādām, ka atbilstoši Atsavināšanas likuma 38. panta pirmajai daļai publiskas personas nekustamo īpašumu var mainīt pret līdzvērtīgu nekustamo īpašumu, kas nepieciešams publiskas personas funkciju izpildes nodrošināšanai. Saskaņā ar Atsavināšanas likuma 38.panta otro daļu, publiskas personas maināmo nekustamo īpašumu un līdzvērtīgu citas personas nekustamo īpašumu novērtē šajā likumā noteiktajā kārtībā un nosaka tā nosacīto cenu (8. pants). Tāpat, Atsavināšanas likuma 38. panta trešā daļa nosaka, ka maināmo nekustamo īpašumu nosacīto cenu starpība nedrīkst pārsniegt 20 procentus, un šo starpību sedz naudā. Līdz ar to publiska personas konsolidācijas procesā varētu iesaistīties tikai tādā gadījumā, ja konsolidācijas procesā iegūstamā nekustamā īpašuma daļa tai būtu nepieciešama publiskas persona funkciju izpildes nodrošināšanai.
	Ņemts vērā
	Anotācijas I. sadaļas 2. punkta 9. apakšpunkts:
"(..) Neatkarīgi no Zemes ierīcības likumā noteiktajiem atšķirīgajiem zemes ierīcības projekta izstrādes ierosināšanas nosacījumiem, ja tiks pārkārtotas zemes vienību robežas zemei, kura piekrīt vietējai pašvaldībai vai valstij, un privātpersonas īpašumā esošai zemei, būs piemērojamas Publiskas personas mantas atsavināšanas likuma normas, jo zemes robežu pārkārtošana saistīta ar valsts vai pašvaldības īpašuma atsavināšanu, kas iever sevī arī zemes robežu pārkārtošanā veicamo zemes maiņu. Atbilstoši Publiskas personas mantas atsavināšanas likuma 38. panta pirmajai daļai publiskas  personas nekustamo īpašumu var mainīt pret līdzvērtīgu nekustamo īpašumu, kas nepieciešams publiskas personas funkciju izpildes nodrošināšanai. Saskaņā ar Publiskas personas mantas atsavināšanas likuma 38. panta otro daļu publiskas personas maināmo nekustamo īpašumu un līdzvērtīgu citas personas nekustamo īpašumu novērtē šajā likumā noteiktajā kārtībā un nosaka tā nosacīto cenu (8. pants). Tāpat Publiskas personas mantas atsavināšanas likuma 38. panta trešā daļa nosaka, ka maināmo nekustamo īpašumu nosacīto cenu starpība nedrīkst pārsniegt 20 procentus, un šo starpību sedz naudā.(..)"

	7.
	Anotācijas II sadaļas 2. punkts:
"(..) Atšķirībā no Zemes pārvaldības likumā šobrīd ietvertā zemes konsolidācijas risinājuma, likumprojekts samazinās administratīvo slogu personām, kuru īpašumā ir zeme, jo likumprojekts paredz zemes konsolidāciju īstenot saskaņā ar normatīvajiem aktiem zemes ierīcības vai teritorijas plānošanas jomā, kas praksē ir realizēti jau gandrīz piecpadsmit gadu garumā.(..)"
	Valsts kanceleja
(iebildums pēc likumprojekta "Grozījumi Zemes pārvaldības likumā" (turpmāk – likumprojekts) izsludināšanas VSS 22.04.2021.)

Lūdzam izvērtēt, vai likumprojekts samazinās administratīvo slogu personām, kuru īpašumā ir zeme, kā tas ir norādīts anotācijas II sadaļā. Tepat anotācijā ir atzīmēts, ka "likumprojekts paredz zemes konsolidāciju īstenot saskaņā ar normatīvajiem aktiem zemes ierīcības vai teritorijas plānošanas jomā, kas praksē ir realizēti jau gandrīz piecpadsmit gadu garumā". Valsts kancelejas ieskatā administratīvā sloga izmaiņas zemes īpašniekiem ir iespējamas līdz ar dienesta izslēgšanu no zemes konsolidācijas procesa, kā rezultātā zemes īpašniekiem nebūs jāslēdz līgums ar dienestu. Gadījumā, ja Tieslietu ministrija konstatē administratīvo izmaksu izmaiņas mērķagrupai, lūdzam veikt administratīvo izmaksu monetāro novērtējumu šīs sadaļas 3. punktā.
	Ņemts vērā

Saskaņā ar Zemes pārvaldības likuma pārejas noteikumu 4. punktu Zemes pārvaldības likuma III nodaļa (Zemes konsolidācija) stājas spēkā 2023. gada 1. janvārī. 
No minētā izriet, ka zemes konsolidācijas normatīvais regulējums, kurā paredzēta Valsts zemes dienesta iesaiste zemes konsolidācijas īstenošanas procesā, kas varētu palielināt zemes īpašniekiem administratīvo slogu (līguma noslēgšana starp Valsts zemes dienestu un zemes īpašniekiem, kuri iesaistās zemes konsolidācijā), nav vēl stājies spēkā.
Bez tam likumprojekts paredz zemes konsolidācijas īstenošanas procesu salāgot ar šobrīd pastāvošo zemes ierīcības procesu. Tas nozīmē, ka zemes īpašnieki zemes konsolidāciju varēs īstenot, nevis šobrīd Zemes pārvaldības likumā paredzētā zemes konsolidācijas procesa ietvaros, slēdzot līgumu ar Valsts zemes dienestu, bet jau pastāvošām un visiem zināmām zemes ierīcības jomu reglamentējošajos normatīvajos aktos noteiktām procedūrām.
Ņemot vērā to, ka zemes konsolidācijas īstenošanas process saskaņā ar Zemes pārvaldības likuma pārejas noteikumu 4. punktu nav vēl uzsākts, tad likumprojekts paredz, ka zemes īpašniekiem, kuri īstenos zemes konsolidāciju, pārkārtojot zemes vienību robežas, netiks radīts administratīvais slogs, kuram jāveic monetārs novērtējums.
Attiecīgi likumprojekts neskar anotācijas II. sadaļas 3. punktā norādāmo informāciju par administratīvo izmaksu monetāro novērtējumu.
	Anotācijas II sadaļas 2. punkts:
"(..) Atšķirībā no Zemes pārvaldības likumā šobrīd ietvertā zemes konsolidācijas risinājuma, kas nav vēl stājies spēkā, jo saskaņā ar Zemes pārvaldības likuma pārejas noteikumu 4. punktu Zemes pārvaldības likuma III nodaļa (Zemes konsolidācija) stājas spēkā 2023. gada 1. janvārī, likumprojektā ietvertais zemes konsolidācijas normatīvais regulējums neradīs administratīvo slogu zemes īpašniekiem, jo likumprojekts paredz zemes konsolidāciju īstenot saskaņā ar normatīvajiem aktiem zemes ierīcības jomā, kas praksē ir realizēti jau gandrīz piecpadsmit gadu garumā.(..)"

	8.
	Iebildums par anotācijas II sadaļu.
	Valsts kanceleja
(iebildums pēc likumprojekta izsludināšanas VSS 22.04.2021.)

Lūdzam anotācijas II sadaļā sniegt vērtējumu par likumprojekta ietekmi uz Valsts zemes dienestu (turpmāk – dienests), tai skaitā uz administratīvajām izmaksām dienestam, jo tiek paredzēts, ka turpmāk tas netiks iesaistīts zemes konsolidācijas procesā.
	Vienošanās panākta elektroniskās saskaņošanas (16.07.2021.-23.07.2021.) laikā

Saskaņā ar Zemes pārvaldības likuma pārejas noteikumu 4. punktu Zemes pārvaldības likuma III nodaļa (Zemes konsolidācija) stājas spēkā 2023. gada 1. janvārī.
No minētā izriet, ka zemes konsolidācijas normatīvais regulējums, kurā paredzēta Valsts zemes dienesta iesaiste zemes konsolidācijas īstenošanas procesā, nav vēl stājies spēkā. Valsts zemes dienests nav veicis nekādas darbības un nav uzsācis pildīt paredzētas funkcijas, kas ir noteiktas Zemes pārvaldības likuma III nodaļā (Zemes konsolidācija) un kuru īstenošanai bija plānots valsts budžeta finansējums 87 876 euro gadā atbilstoši anotācijas I sadaļas 2. punktā un II sadaļas 5. punktā norādītajam.
Ņemot vērā minēto un to, ka 2018. gada 18. oktobra Valsts sekretāru sanāksmē (prot. Nr. 41, 18. §) tika izsludināts konceptuālā ziņojuma projekts un Ministru kabinets atbalstīja konceptuālajā ziņojumā ietverto zemes konsolidācijas otro risinājuma variantu, kas paredz valsts neiesaistīšanos zemes konsolidācijas īstenošanas procesā, likumprojekts nerada un neradīs ietekmi uz Valsts zemes dienestu kopumā, tai skaitā uz administratīvajām izmaksām.
	Anotācijas II sadaļa saistībā ar šo iebildumu nav precizēta.

	9.
	Anotācijas II sadaļas 2. punkts:
"(..) Atšķirībā no Zemes pārvaldības likumā šobrīd ietvertā zemes konsolidācijas risinājuma, likumprojekts samazinās administratīvo slogu personām, kuru īpašumā ir zeme, jo likumprojekts paredz zemes konsolidāciju īstenot saskaņā ar normatīvajiem aktiem zemes ierīcības vai teritorijas plānošanas jomā, kas praksē ir realizēti jau gandrīz piecpadsmit gadu garumā.(..)"
	Valsts kanceleja
(iebildums pēc likumprojekta izsludināšanas VSS 22.04.2021.)

Lūdzam izvērtēt, vai likumprojekts samazinās administratīvo slogu personām, kuru īpašumā ir zeme, kā tas ir norādīts anotācijas II sadaļā. Tepat anotācijā ir atzīmēts, ka "likumprojekts paredz zemes konsolidāciju īstenot saskaņā ar normatīvajiem aktiem zemes ierīcības vai teritorijas plānošanas jomā, kas praksē ir realizēti jau gandrīz piecpadsmit gadu garumā". Valsts kancelejas ieskatā administratīvā sloga izmaiņas zemes īpašniekiem ir iespējamas līdz ar dienesta izslēgšanu no zemes konsolidācijas procesa, kā rezultātā zemes īpašniekiem nebūs jāslēdz līgums ar dienestu. Gadījumā, ja Tieslietu ministrija konstatē administratīvo izmaksu izmaiņas mērķagrupai, lūdzam veikt administratīvo izmaksu monetāro novērtējumu šīs sadaļas 3. punktā.
	Ņemts vērā

Saskaņā ar Zemes pārvaldības likuma pārejas noteikumu 4. punktu Zemes pārvaldības likuma III nodaļa (Zemes konsolidācija) stājas spēkā 2023. gada 1. janvārī. 
No minētā izriet, ka zemes konsolidācijas normatīvais regulējums, kurā paredzēta Valsts zemes dienesta iesaiste zemes konsolidācijas īstenošanas procesā, kas varētu palielināt zemes īpašniekiem administratīvo slogu (līguma noslēgšana starp Valsts zemes dienestu un zemes īpašniekiem, kuri iesaistās zemes konsolidācijā), nav vēl stājies spēkā.
Bez tam likumprojekts paredz zemes konsolidācijas īstenošanas procesu salāgot ar šobrīd pastāvošo zemes ierīcības procesu. Tas nozīmē, ka zemes īpašnieki zemes konsolidāciju varēs īstenot, nevis šobrīd Zemes pārvaldības likumā paredzētā zemes konsolidācijas procesa ietvaros, slēdzot līgumu ar Valsts zemes dienestu, bet jau pastāvošām un visiem zināmām zemes ierīcības jomu reglamentējošajos normatīvajos aktos noteiktām procedūrām.
Ņemot vērā to, ka zemes konsolidācijas īstenošanas process saskaņā ar Zemes pārvaldības likuma pārejas noteikumu 4. punktu nav vēl uzsākts, tad likumprojekts paredz, ka zemes īpašniekiem, kuri īstenos zemes konsolidāciju, pārkārtojot zemes vienību robežas, netiks radīts administratīvais slogs, kuram jāveic monetārs novērtējums.
Attiecīgi likumprojekts neskar anotācijas II. sadaļas 3. punktā norādāmo informāciju par administratīvo izmaksu monetāro novērtējumu.
	Anotācijas II sadaļas 2. punkts:
"(..) Atšķirībā no Zemes pārvaldības likumā šobrīd ietvertā zemes konsolidācijas risinājuma, kas nav vēl stājies spēkā, jo saskaņā ar Zemes pārvaldības likuma pārejas noteikumu 4. punktu Zemes pārvaldības likuma III nodaļa (Zemes konsolidācija) stājas spēkā 2023. gada 1. janvārī, likumprojektā ietvertais zemes konsolidācijas normatīvais regulējums neradīs administratīvo slogu zemes īpašniekiem, jo likumprojekts paredz zemes konsolidāciju īstenot saskaņā ar normatīvajiem aktiem zemes ierīcības jomā, kas praksē ir realizēti jau gandrīz piecpadsmit gadu garumā.(..)"

	10.
	Priekšlikums par likumprojektu kopumā.
	Satiksmes ministrija
(priekšlikums likumprojekta elektroniskā saskaņošanā 16.07.2021. – 23.07.2021.)

Ņemot vērā, ka darba grupā, izskatot jautājumu par grozījumiem regulējumā par ostām, tika apspriests jautājums par konsolidācijas procesa īstenošanas nepieciešamību ostu teritorijās, lūdzam izskatīt šādu iespēju un nepieciešamības gadījumā Satiksmes ministrija saskaņā ar Tieslietu Ministrijas norādījumiem attiecīgā likumprojekta izskatīšanas stadijā sagatavotu priekšlikumus izskatīšanai.
	Ņemts vērā

Likumprojekts neparedz zemes konsolidāciju veikt atkarībā no zemes izmantošanas, bet gan no zemes īpašnieku vēlmes un tā, vai iespējams sasniegt kādu no zemes konsolidācijas mērķiem.
Līdz ar minēto, zemes konsolidācija īstenojama arī ostu teritorijās, ja zemes īpašnieki vēlēsies veidot racionālu saimniecību struktūru un zemes gabalu platību, vai veicināt vides aizsardzību.
	Likumprojekta teksts saistībā ar šo priekšlikumu nav grozīts.

